Na temelju članka 19a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20), članka 126. Zakona o socijalnoj skrbi (“Narodne novine”, broj 157/13, 152/14, 99/15, 52/16, 16/17, 130/17, 98/19, 64/20, 133/20, 138/20, 18/22, 46/22, 119/22, 71/23 i 156/23), članaka 11. stavka 5. Zakona o zdravstvenoj zaštiti (“Narodne Novine” broj 100/18, 125/19, 147/20119/22, 156/22, 33/23 i 36/24), članka 32. i 33. Zakona o udrugama (“Narodne Novine” broj 74/14, 70/17, 98/19 i 151/22) članka 37. Statuta Grada Šibenika (“Službeni glasnik Grada Šibenika”, broj 2/21), Gradonačelnik Grada Šibenika podnosi Gradskom vijeću Grada Šibenika

**O D L U K U o izmjeni**

**Programa *Zdravstvene zaštite i pomoći socijalno ugroženim,***

***nemoćnim i* *drugim osobama Grada Šibenika za 2024. godinu***

1. U Programu zdravstvene zaštite i pomoći socijalno ugroženim, nemoćnim i drugim

osobama Grada Šibenika za 2024. godinu („Službeni glasnik Grada Šibenika“, broj 10/23 ), u glavi I. UVODNI DIO stavku 1. iznos: „939.542,00 EUR“, mijenja se u iznos: „1.034.589 ,00 EUR “.

* U glavi II. OBLICI POMOĆI točki 1) ZDRAVSTVENA ZAŠTITA

podtočki A) iznos: „47.360,00 EUR“ mijenja se u iznos: „67.360,00 EUR, te sveukupan iznos „48.687,00 EUR“ mijenja se u iznos“68.687,00 EUR“.

* U istoj glavi točki 2) PROGRAMI SOCIJALNE SKRBI podtočki A) iznos:

„120.000,00 EUR“ mijenja se u iznos: „140.000,00 EUR.

* U istoj glavi podtočki B) 2. i 3. stavak teksta se mijenja i glasi: „Unutar

navedene stavke, ukoliko u Proračunu Grada Šibenika ima osiguranih sredstava, umirovljenicima i drugim kategorijama korisnika s prebivalištem na području Grada Šibenika može se isplatiti prigodna jednokratna novčana naknada povodom blagdana. Odluku o kriterijima, načinu ostvarivanja te korisnicima prava na prigodnu jednokratnu novčanu naknadu povodom blagdana donosi Gradsko vijeće Grada Šibenika, a visinu iste utvrđuje Gradonačelnik posebnom odlukom. Pravo na prigodnu jednokratna novčana naknadu imaju sljedeće kategorije umirovljenika i drugih osoba na području grada Šibenika:

- umirovljenici s prebivalištem na području grada Šibenika čija mirovinska primanja (tuzemna i/ili inozemna sa svim dodacima, osim naknade zbog tjelesnog oštećenja i doplatka za pomoć i njegu) ne prelaze iznos od 450,00 eura, ostvaren za listopad 2024. godine prema kategorijama:

I. KATEGORIJA: umirovljenici s mirovinom do 250,00 EUR ostvarena za listopad 2024. g.;

II. KATEGORIJA: umirovljenici s mirovinom od 250,01 do 350,00 EUR ostvarena za listopad 2024. g.;

III. KATEGORIJA: umirovljenici s mirovinom od 350,01 do 450,00 EUR ostvarena za listopad 2024. g..

- korisnici nacionalne naknade za starije osobe s prebivalištem na području grada Šibenika koji su ostvarili naknadu za listopad 2024. godine,

- osobe starije od 65 godina s prebivalištem na području grada Šibenika koje ostvaruju zajamčenu minimalnu naknadu odnosno koje ne ostvaruju mirovinu ni prihode po drugoj osnovi.“.

- U istoj glavi podtočki D) iznos: „53.488,00 EUR“ mijenja se u iznos: „54.712,00 EUR.

- U istoj glavi točki 3 podtočki E) iznos: „10.800,00 EUR“ mijenja se u iznos: „11.800,00 EUR.

- U istoj glavi točki 3 podtočki F) iznos: „3.677,00 EUR“ mijenja se u iznos: „3.000,00 EUR, ukupan iznos : „14.477,00 EUR“ mijenja u iznos: „ 14.800,00 EUR“, te se sveukupno iznos: 698.855,00 EUR“ mijenja u iznos: „720.402,00 EUR“.

- u glavi III. Iznos : „192.000,00 EUR“ mijenja se u iznos: „245.500,00 EUR“.

1. Ova Odluka stupa na snagu dan nakon objave u „Službenom glasniku Grada

Šibenika.“

KLASA: 550-03/23-01/01

URBROJ: 2182/01-05/1-24-

Šibenik, lipnja 2024.

GRADSKO VIJEĆE GRADA ŠIBENIKA

PREDSJEDNIK

 dr. sc. Dragan Zlatović

Dostaviti:

1.Službeni glasnik Grada Šibenika

2.Ured gradonačelnika - ovdje

3.Upravni odjel za financije - ovdje

4.Upravni odjel za društvene

djelatnosti - ovdje

5.Dokumentacija – ovdje

6. Arhiv – ovdje

**OBRAZLOŽENJE**

Grad Šibenik u svom Proračunu za 2024. godinu za potrebe zdravstvene zaštite, socijalne skrbi i djelatnosti Centra za pomoć u zajednici grada Šibenika planirao je iznos od 939.542,00 EUR, a prijedlogom I. izmjena i dopuna Proračuna za 2024. godinu predlaže se novi plan u iznosu od 1.034.589,00 EUR s promjenama u točkama:

U glavi II. OBLICI POMOĆI :

-točki 1) ZDRAVSTVENA ZAŠTITA

podtočki a) Tekuće donacije za dom zdravlja Šibenik iznos: „47.360,00 EUR“ mijenja se u iznos: „67.360,00 EUR, te sveukupan iznos „48.687,00 EUR“ mijenja se u iznos“68.687,00 EUR“. S ciljem bolje zdravstvene zaštite stanovnika na širem području grada Šibenika, financira se rad medicinske sestre u ambulanti na otocima Kapriju i Žirju, kao i aktivnosti u okviru pojedinih nacionalnih projekta u području zdravstva. Predlaže se povećanje stavke u iznosu od 20.000,00 EUR u svrhu povećanja troškova plaća djelatnika, te lijekova, sanitetskog materijala i održavanja objekata i opreme; a time i  osiguranje dostupnosti zdravstvenih usluga građanima.

- točki 2) podtočki A) NAKNADA ZA PODMIRENJE TROŠKOVA STANOVANJA iznos: „120.00,00 EUR“ mijenja se u iznos: 140.000,00 EUR. Pravo na naknadu za troškove stanovanja propisano Zakonom o socijalnoj skrbi je pravo čije ostvarenje mogu tražiti i o kojem trebaju biti upućeni svi korisnici zajamčene minimalne naknade s prebivalištem na području jedinice lokalne samouprave.

Vlada RH je 28. prosinca 2023. godine donijela novu Odluku o osnovici za izračun iznosa zajamčene minimalne naknade (Narodne Novine broj n158/23) koja je stupila na snagu 1. siječnja 2024. godine, a kojom se iznos osnovice na temelju koje se između ostalog izračunava i naknada za podmirenje troškova stanovanja, podiže s132,72 EUR na 150,00 EUR. Temeljem navedenog, potrebno je bilo korigirati planirani iznos u proračunu.

- U istoj Glavi podtočki B) JEDNOKRATNA POMOĆ mijenja se 2. i 3. stavak teksta sukladno Izmjenama i dopunama Odluke o socijalnoj skrbi Grada Šibenika (KLASA: 550-01/24-01/139; URBROJ: 2182-1-05-24-1), u svrhu usuglašavanja kriterija za isplatu prigodne jednokratne novčane naknade povodom blagdana za umirovljenike i drugim kategorijama korisnika s prebivalištem na području Grada Šibenika. Naime, člankom 289. Zakona o socijalnoj skrbi („Narodne novine“, broj 18/22, 46/22, 119/22, 71/23 i 156/23) propisano je da su jedinice lokalne samouprave dužne u svom proračunu osigurati sredstva za ostvarivanje prava za naknadu za troškove stanovanja pod uvjetima i na način propisan Zakonom te da iste mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno Zakonom, na način propisan općim aktom JLS, ako u svom proračunu imaju za to osigurana sredstva. Odlukom o izmjenama i dopunama Odluke o socijalnoj skrbi Grada Šibenika, uvodi se mogućnost isplate prigodne jednokratne novčane naknade povodom blagdana umirovljenicima i drugim kategorijama korisnika s prebivalištem na području Grada Šibenika, odnosno dodaje se novo pravo u sustavu socijalne skrbi Grada Šibenika.

-U istoj Glavi podtočki C) *SOCIJALNE USLUGE PRI CARITAS-u ŠIBENSKE BISKUPIJE*

iznos: „53.488,00 EUR“ mijenja se u iznos: „54.712,00 EUR. Socijalne usluge pri CARITAS-obuhvaćaju pomoć u organiziranju i realizaciji programa pučke kuhinje, prihvatilišta za žene i djecu žrtve obiteljskog nasilja i centra za beskućnike pri CARITAS- u šibenske biskupije Iznos planiran u 2024. godini je 53.488,00 EUR, a I. izmjenama i dopunama proračuna za 2024. g. predlaže se povećanje na 54.712,00 EUR sukladno financijskim zahtjevima realizacije programa koji su prijavljeni na objavljeni Javni natječaj za financiranje programa javnih potreba grada Šibenika za 2024. godinu od 10. siječnja 2024. godine.

- U istoj Glavi točki 3. *OSTALI PROGRAMI SOCIJALNE SKRBI podtočki E) POMOĆ OSOBAMA S INTELEKTUALNIM TEŠKOĆAMA – I ZVANINSTITUCIONALNO ZBRINJAVANJE DJECE I MLADIH* iznos: „10.800,00 EUR“ mijenja se u iznos: „ 14.800,00 EUR” . Grad pruža potporu projektima u svrhu poboljšavanja usluga socijalne skrbi na području grada Šibenika kroz deinstitucionalizaciju i reintegraciju u obitelj i lokalnu zajednicu osoba s posebnim potrebama, a ovim izmjenama proračuna za 2024. g. predlaže se povećanje stavke sukladno financijskim zahtjevima realizacije programa udruga Kamenčići i Centra za socijalnu inkluziju koji su prijavljeni na objavljeni Javni natječaj za financiranje programa javnih potreba grada Šibenika za 2024. godinu od 10. siječnja 2024. godine,

Nadalje Grad sufinancira odgoj i obrazovanje djece s teškoćama u razvoju u Poliklinici za rehabilitaciju slušanja i govora SUVAG– u okviru navedene aktivnosti a na temelju sklopljenog Sporazuma o sufinanciranju programa odgoja i obrazovanja djece s teškoćama u razvoju između Grada Šibenika i Poliklinike SUVAG koja u okviru svoje djelatnosti organizira i provodi programe odgoja i obrazovanja za djecu predškolske dobi s teškoćama u razvoju, planiraju se sredstva za provođenje 6-satnog programa za jednog korisnika s područja grada Šibenika za što je u 2024. godini planiran iznos od 3.677,00 EUR koji će izmjenama i dopunama Proračuna biti smanjen i iznositi će 3.000,00 EUR sukladno potpisanom Dodatku Sporazuma od 19. veljače 2024. godine.

 Ovime sveukupan iznos stavke Ostali programi socijalne skrbi od 14.477,00 EUR mijenja se u 14.800,00 EUR.

U glavi III. CENTAR ZA PRUŽANJE USLUGA U ZAJEDNICI GRADA ŠIBENIKA ukupan iznos od „192.000,00 EUR“ mijenja se u iznos: „245.500,00 EUR“. Centar za pružanje usluga u zajednici grada Šibenika provodi programe pomoć u kući starijim osobama na području grada Šibenika i šibenskih otoka kojim se pružaju usluge pomoći starijim osobama u obavljanju svakodnevnih životnih aktivnosti neposredno u njihovim kućanstvima, te u prostorijama Centra.

Izmjene i dopune Proračuna za 2024 . godinu nastale su zbog primjene novog Pravilnika o proračunskom računovodstvu; ukidanjem podskupine 193 te prikazivanja troška plaće za prosinac unutar obračunske godine i povećanja osnovice plaće kao i izmjenom Pravilnika o unutarnjem ustroju i sistematizaciji kojim su u primjeni novi koeficijenti. Zbog navedenog dolazi do znatnog povećanja iznosa troškova rashoda za zaposlene, te se dodaje i novi

konto 3233- Usluge promidžbe i informiranja zbog objave natječaja za ravnatelja.